Source: http://www.changenet.sk/?section=kampane&x=803018
Timestamp: 2017-02-19 11:48:05+00:00
Document Index: 2806091

Matched Legal Cases: ['§ 168', '§ 179', '§\n168', '§\n165', '§ 165', '§ 179', 'čl. 43']

CHANGENET.SK | Kampane | Petícia k návrhu Autorského zákona
Minister kultúry SRNám. SNP č. 33813 31 Bratislava Vláda SRNámestie slobody 1813 70 Bratislava Predseda Národnej rady SRNámestie Alexandra Dubčeka 1812 80
Bratislava My,
pod touto petíciou podpísaní občania, žiadame vládu SR
a Národnú radu SR aby: v návrhu
Autorského zákona upravila znenie § 168 v zmysle pôvodného
znenia navrhovaného MK SR predloženého do medzirezortného
pripomienkového konania („MPK“), tak aby sa povinnosť
ohlasovania hudobných diel a podujatí týkala len chránených
diel (pôvodne navrhovaný § 179 sa týkal len chránených
hudobných diel). Konkrétne teda upraviť znenie nasledovne: §
168Osobitné
povinnosti používateľa pri živom predvedení hudobných diel (1)
Usporiadateľ verejného kultúrneho podujatia, v rámci ktorého
majú byť živo predvedené chránené
hudobné diela, predloží najmenej 5 dní pred uskutočnením tohto
podujatia predbežný zoznam týchto diel s uvedením názvu
diela a údaju o autorstve príslušnej
organizácii kolektívnej správy na splnenie povinnosti podľa §
165 ods. 2 pred uzavretím zmluvy podľa § 165 ods. 1 na účel
uzavretia tejto zmluvy. (2)
Ak usporiadateľ verejného kultúrneho podujatia predbežný zoznam
podľa odseku 1 nepredloží, má sa za to, že budú verejne
vykonané chránené
hudobné diela, ku ktorým právo na verejné vykonanie spravuje
príslušná organizácia kolektívnej správy, ak do 15 dní od
uskutočnenia verejného kultúrneho podujatia usporiadateľ
verejného kultúrneho podujatia nepreukáže opak. (3)
Usporiadateľ verejného kultúrneho podujatia je povinný do 15 dní
po uskutočnení podujatia podľa odseku 1 predložiť príslušnej
organizácii kolektívnej správy úplný zoznam všetkých skutočne
živo predvedených chránených
hudobných diel s uvedením ich názvu a údaju o autorstve pre
potreby vystavenia daňového dokladu. (4)
Usporiadateľ verejného kultúrneho podujatia sa na účely
ustanovení odsekov 1 až 3 považuje za používateľa chráneného
hudobného diela. (5)
Ak prevádzkovateľ prevádzkarne alebo iného priestoru poskytne
svoju prevádzkareň alebo iný priestor usporiadateľovi verejného
kultúrneho podujatia na usporiadanie verejného kultúrneho
podujatia, v rámci ktorého sú verejne vykonané chránené
hudobné diela, považuje sa za usporiadateľa tohto verejného
kultúrneho podujatia, ak organizácii kolektívnej správy na
písomnú výzvu neoznámi údaje potrebné na určenie totožnosti
usporiadateľa tohto verejného kultúrneho podujatia. (6)
Výkonný umelec, ktorý naživo predvádza chránené
diela v rámci verejného kultúrneho podujatia podľa odseku 1
je na základe písomnej výzvy usporiadateľa verejného kultúrneho
podujatia podľa odseku 1 povinný predložiť mu zoznam podľa
odseku 1 a úplný zoznam podľa odseku 3 tak, aby si
usporiadateľ verejného kultúrneho podujatia podľa odseku 1 mohol
splniť povinnosti vyplývajúce z ods. 1 a 3. (7)
Ustanovenia odsekov 1, 3 a 4 sa použijú primerane aj na
podujatie, ktorého súčasťou má byť živé predvedenie
slovesného diela, pokiaľ sa koná pre individuálne neurčených
návštevníkov, a na usporiadateľa tohto podujatia. Zároveň
žiadame aby do návrhu neboli prijaté ďalšie úpravy, ktoré
neprirodzene posilňujú postavenie organizácií kolektívnej
správy („OKS“) v našom právnom systéme na úkor
používateľov – organizátorov verejných kultúrnych podujatí,
a tým priamo poškodzujú rozvíjanie nehmotného
kultúrneho dedičstva Slovenska. Odôvodnenie: a)
návrh zákona z dielne MK SR problém nahlasovania kultúrnych
podujatí riešil jednoznačne. Súčasná
zmena tohto pôvodného návrhu zákona vznikla len
na základe pripomienky SOZA. Žiadny iný subjekt pripomienku
k tomuto ustanoveniu v rámci MPK nemal.
Vzhľadom na to, že členom pracovnej skupiny nebol zástupca
organizátorov kultúrnych podujatí z prostredia používateľov
hudobného folklóru (diel tradičnej ľudovej kultúry), nebolo
možné sa k novému návrhu vyjadriť a poukázať na
mnohé špecifiká tejto oblasti. Nazdávame sa, že keby bol takto
zákon predložený už do MPK, vyvolala by táto jeho časť
množstvo pripomienok. Na druhej strane tak zásadne zmenené znenie
tohto ustanovenie po MPK už následne nebolo možné pripomienkovať.
OKS v našom právnom systéme je už dlhodobo problémom (čomu
nasvedčuje niekoľko mediálnych káuz) a pôvodný návrh
zákona z dielne MK SR tento problém riešil. Takto
SOZA dosiahla absenciu verejnej diskusie ohľadom návrhu, ktorý už
dnes spôsobuje rad problémov. Fungovanie
OKS na Slovensku je už dlhodobo problémom, čomu nasvedčuje
niekoľko mediálnych káuz ako aj štúdia organizácie EISi
(http://www.eisionline.org/images/SpravaOKS.pdf). b)
Vypustením slova „chránené“ v predmetnom ustanovení
návrhu, ktoré pôvodný návrh ustanovenia obsahoval, by došlo
k situácii, kedy by usporiadateľ musel ohlasovať aj verejné
kultúrne podujatia, na ktorých by boli hrané iba nechránené
hudobné diela a musel by OKS predkladať aj zoznam diel, ktoré
nie sú chránené. A teda, za ktoré nemôže vyberať prostriedky.
Uvedené by bolo v rozpore so samotným ustanovením a s jeho
základným účelom, ktorým je poskytnutie relevantných informácií
organizácii kolektívnej správy za účelom uzatvorenie licenčnej
zmluvy a následne jej samotné uzatvorenie, k uzatvoreniu
ktorej však nedochádza pri použití nechránených diel (napr.
voľných diel alebo diel tradičnej ľudovej kultúry), ktoré možno
voľne použiť – bez súhlasu autora. Vo vzťahu k nechráneným
dielam nie je možné používateľa zaťažovať takouto
povinnosťou, ide o rozpor s podstatou autorského práva,
ktoré nevyžaduje na použitie nechránených diel súhlas autora,
oznamovanie, ani splnenie inej povinnosti. Správnosť
uvedeného konceptu potvrdzuje aj pôvodný návrh § 179, ktorý sa
nevzťahoval na nechránené diela, ako aj dôvodová správa k nemu,
podľa ktorej „Ustanovenie
upravuje osobitné povinnosti usporiadateľa verejného kultúrneho
podujatia pri vysporiadaní práv a uzatváraní licenčných
zmlúv s organizáciou kolektívnej správy. Uvedené
ustanovenie sa týka len chránených hudobných diel, teda napr. nie
voľných diel, alebo diel tradičnej ľudovej kultúry alebo
folklóru (pôvodná „ľudová“ hudba)”.
toho takáto povinnosť ohlasovania je zriedkavá
v krajinách EÚ,
pretože ako hovorí aj dôvodová správa, všeobecná
autorskoprávna povinnosť získania súhlasu na použitie chránených
diel zostáva zachovaná. c)
Uvedená povinnosť by predstavovala neopodstatnenú administratívnu
a tým aj finančnú záťaž pre usporiadateľov verejných
kultúrnych podujatí, ktorí by museli ohlasovať aj podujatia, na
ktorých by boli použité len nechránené diela (napr. tradičné
ľudové piesne), čo je právne
neopodstatnená povinnosť,
keďže tieto diela je možné v zmysle autorského práva voľne
použiť bez súhlasu autora. Ide taktiež o vnútorný rozpor
samotného ustanovenia, ktorého účelom je, aby OKS získala
potrebné informácie za účelom uzatvorenia licenčnej zmluvy, ku
ktorému však nedochádza pri použití nechránených diel. Takéto
ustanovenie by bolo v rozpore s čl. 43 Ústavy SR, podľa ktorého
sa občanom má zaručiť právo prístupu ku kultúrnemu bohatstvu. Petičný výbor Mgr. Tomáš Brunovský, Hradné údolie 1, 811 01 Bratislava, (osoba určená na zastupovanie v styku s orgánom verejnej správy) − člen ľudovej hudby Muzička, organizátor folklórnych podujatíMgr. Alžbeta Lukáčová, PhD., Jozefa Mistríka 8, 974 01 Banská Bystrica-Uľanka − etnomuzikologička, operná dramaturgička a členka hudobnej skupiny Banda Mgr. Peter Obuch, PhD., A. Hlinku 51/69, 921 01 Piešťany − etnomuzikológ, odborný pracovník Centra tradičnej kultúry v Myjave, člen hudobných zoskupení Banda a MuzičkaPetíciu podporili 1. Prof. PaeDr. Bernard Garaj, CSc., Hodžova 1, 949 74 Nitra − etnomuzikológ, Katedra etnológie a folkloristiky, Univerzita Konštantína Filozofa v Nitre 2. Daniel Luther, CSc., Kozia 19, 811 03 Bratislava − etnológ, Ústav etnológie Slovenskej akadémie vied, Bratislava3. Mgr. Jana Ambrózová, PhD., Poľná 19, Banská Bystrica, 97405 − etnomuzikologička, Katedra etnológie a folkloristiky, Univerzita Konštantína Filozofa v Nitre, členka experimentálneho tria NE:BO:DAJ a Ľudovej hudby Borievka4. Mgr. Stanislav Baláž, PhD., Sekčovská 11/16, 08641 Raslavice − vedúci Katedry hudby, Inštitút hudobného a výtvarného umenia Filozofická fakulta Prešovská univerzita v Prešove, primáš Ľudovej hudby Stana Baláža z Raslavíc5. Mgr. art. Stanislav Marišler, ArtD., Galbavého 2, 84102 Bratislava – odborný asistent na Katedre tanečnej tvorby VŠMU Bratislava a umelecký vedúci SĽUK-u6. Mgr. art. Miroslava Palanová, Palúčanská 629/87 Liptovský Mikuláš 031 01− riaditeľka Liptovského kultúrneho strediska, Liptovský Mikuláš7. Mgr. Viera Feriancová, Kamenné 1056/10, 907 01 Myjava, riaditeľka, Centrum tradičnej kultúry v Myjave8. Mgr. Katarína Babčáková, Štefánikova 53, 900 28 Ivanka pri Dunaji − etnochoreologička, odborná pracovníčka pre folklór, Národné osvetové centrum, Bratislava9. PhDr. Igor Danihel, Študentská 1660/5, 960 01 Zvolen − riaditeľ Podpolianskeho osvetového strediska vo Zvolene10. Mária Palúchová, Beskydská 3, 974 11 Banská Bystrica − riaditeľka Stredoslovenského osvetového strediska v Banskej Bystrici11. Peter Czere, 906 15 Priepasné 222 − starosta obce Priepasné12. Mgr. Daniel Juráček, 913 07 Bošáca 201 − starosta obce Bošáca13. Ing. Jana Tkáčiková, Nová 392, 976 69 Pohorelá − starostka ovce Pohorelá14. Ing. Jozef Lehocký, Soblahovská 47, 911 01 Trenčín − folklorista, choreograf, zberateľ a vydavateľ piesňových zbierok15. Mgr. Jana Zakopčanová, Mécseho 12, 949 01 Nitra − odborná pracovníčka pre folklór, Krajské osvetové stredisko Nitra16. PhDr. Andrea Jágerová, Horná 58, 962 21 Lieskovec − kultúrno-osvetová pracovníčka so zameraním na folklorizmus a tradičnú kultúru, Podpolianske osvetové stredisko, Zvolen17. Mgr. Tatiana Salajová, Mičinská cesta 58, 97401 Banská Bystrica − metodička pre tradičnú ľudovú kultúru, Stredoslovenské osvetové stredisko, Banská Bystrica18. Estera Juhászová, Františka Hečku 25, 924 47 Levice − metodička pre folklór, Regionálne osvetové stredisko v Leviciach19. Ing. Michaela Košová, Priemyselná 6, 03101 LM − metodička pre folklór Liptovské kultúrne stredisko, Liptovský Mikuláš20. Mgr. art. František Morong, Nábrežie arm .gen. L. Svobodu 56, 811 02 Bratislava − pedagóg, choreograf, organizátor kultúrnych podujatí21. Bc. Ľuboslav Hudák, Jarná 7, 040 01 Košice, primáš Ľudovej hudby FS Železiar, Ľudovej hudby Milana Rendoša, Klub Milovníkov Autentického Folklóru, Košice22. Mgr. art. Vladimír Michalko, Výstavby 3, 040 11 Košice − choreograf, pedagóg, tanečník, organizátor folklórnych podujatí23. Mgr. Zuzana Pokorná, Pohraničníkov 14, 851 10 Bratislava − koncertná majsterka Ľudovej hudby SĽUK-u24. Mgr. Mária Knižková, 976 73 Telgárt 472, vedúca folklórnej skupiny Telgárt, bývalá starostka obce Telgárt, organizátorka folklórnych podujatí25. Juraj Matiaš, Venevská 12, 990 01 Veľký Krtíš − vedúci folklórnej skupiny Bažalička z Plachtiniec-Príbeliec, organizátor folklórnych podujatí26. Miloš Bobáň, Terchová 19, 013 06 − hudobník, vedúci FS Terchovec, Zázrivček a Podolie, učiteľ ľudovej hudby , organizátor folklórnych podujatí, Terchová27. Juraj Líška, Kollárova 1304/14, 01841 Dubnica nad Váhom − člen FS Vršatec z Dubnice nad Váhom a líder skupiny Fallgrapp28. Vladimír Šifra, Vernár 145, 05917, vedúci folklórnej skupiny Vernár z Vernára29. Jaroslav Bodnárik, Lipová 4, 974 09 Banská Bystrica − obchodný manažér, folklórny aktivista30. Mgr. Peter Kocák, Sídlisko Juh 1048, 093 01 Vranov nad Topľou − umelecký vedúci a choreograf FS Vranovčan a DFS Cifroško, Vranov nad Topľou31. Mgr. Daniel Damer, Tomášikova 33, Poprad − Guroľsko muzyka Zbuje32. Vladimír Berky-Paľáč, ul. Dubiny 297/21, 976 37 Hrochoť − hudobník a pokračovateľ legendárneho hudobníckeho rodu Paľáčovcov z Hrochote33. Ing. Vladimír Mišík, 913 04 Chocholná-Velčice 182 − vedúci DFS Kornička, organizátor folklórnych podujatí34. Jozef Ďuráči, Lipová 35, 911 05 Trenčín − vedúci DFS Kornička, MSSk Škrupinka a FS Zahumenkári, organizátor folklórnych podujatí35. Jaroslava Kohútová, Karpatská 40, 911 01 Trenčín − vedúca DFS Kornička, organizátorka podujatí v Trenčianskom regióne Petíciu môžete podporiť elektronicky, alebo na petičnom hárku, ktorý nájdete tu: https://drive.google.com/file/d/0B_4kQQiI5LmkUkF5RzVWVFU1S0E/view?usp=sharing POZNÁMKY / vaše reakcie
Ad: Petícia k návrhu Autorského zákona
27.4.2015 22:21 | Margita Knappova
Ak nebudeme proti nezmyselnym narideniam SOZA bojovat tak v buducnosti mozeme ocakavat, ze nam spoplatnia aj uchovavanie a sirenie narecia v jetnotlivych krajoch a mozno zavedu aj poplatky za nosenie ludovych krojov. Na Slovensku je totiz vsetko mozne!!!
16.4.2015 07:07 | Miloš Vašek
Podporujem peticiu
14.4.2015 23:55 | Veronika Kunertová
Podporujem folklór na Slovensku a petíciu.
7.4.2015 08:55 | Tomáš Brunovský
Odpoveď pre pána V.V. a pána Minaroviča:
Ano, vyzerá to tak, že tam je nelogická formulácia. Problém je, že sme upravovali už doplnené znenie. Ak naša petícia nájde odozvu, tak predpokladáme, že sa na definitívnu formuláciu pozrú právnici. Ideálne by bolo,. keby sa vrátili k formulácii v pôvodnom návrhu. Tá je stručnejšia a oveľa jasnejšia. Ďakujeme za upozornenie. Tomáš Brunovský
5.4.2015 23:42 | V. V.
Dobry den, zaujimala by ma reakcia na prispevok p. A. Minarovica
Ad: Petícia k návrhu Autorského zákona 1.4.2015 11:42 | Adrian Minarovic
V odseku 2 to nema byt nahodou formulovane naopak - teda v zneni ...ak nepredlozi..., tak sa ma za to, ze ide o NECHRANENE diela?
teda pri folklornych festivaloch by povinnost odovzdavania zoznamov odpadla uplne. Ta druha cast by tam potom, ale nemala byt vobec, jedine, ze by tie ochranne organizacie do 15 dni mohli namietat, ze tam boli ich diela...
Podla Vasho znenia by vyplyvalo, ze ak nic nepredlozim, tak automaticky sa to berie ako chranene diela a do 15 dni musim preukazat, ci to tak nebolo... to by znamenalo, ze tak ci tak usporiadatel musi preukazovat ake diela sa prezentovali...
A. Minarovic
4.4.2015 17:17 | Igor Pavlov
Takýto zákon by nemal existovať. Je to vecou autorov a ich poverencov, aby si vyberali poplatky za ich diela. A koľko si vyberú, toľko budú mať. Je to obchod, ako každý iný. To by museli potravinové reťazce hlásiť dopredu, akú "kravu" a kde zabijú, pokiaľ dovezú jej mäso na pulty...
4.4.2015 15:15 | Veronika Capová
Podporujem petíciu!
4.4.2015 11:52 | Ján Brindza Podporujem folkloristov.
3.4.2015 16:03 | Slávka Horváthová Zápotočná
Podporujem folkloristov.
3.4.2015 13:42 | Elena Jurenová
Podporujem petíciu.
3.4.2015 10:33 | Karol Téglás
Ak sú spoplatnené chránené hudobné diela,SOZA by mala mať povinnosť usporiadateĺovi zaslať podrobný výpis,v ktorom je uvedené,ktorý autor v akom pomere sa podelí zo zaplatenej sumy.Vtedy by bola dôveryhodná činnosť SOZY.Inak je to legálne kradnutie peňazí.
2.4.2015 22:13 | Veronika
SOZA je zbytocna organizacia. Treba ju zrusit, rozpustit tu bandu darmozracov.
1.4.2015 17:20 | daniel Homola
Je to hanba, že šíritelia ľudovej kultúry musia písať petície aby mohli bez problémov šíriť ľudové piesne a tak odovzdávať dedičstvo starých otcov a materí a toto uchovávať pre mladšie pokolenie.
Neviem kto vymyslel SOZU, ale je to veľké svinstvo aby toto existovalo na Slovensku, kde hovoríte o demokracii, ale toto by za socializmu nikomu neprišlo na rozum aby takto obmedzoval ľudí, ktorí šíria ľudovú pieseň. Pripájam moju pieseň, ktorú som hral a spieval pri rokovaní o jazykovom zákone v r. 1993 na hlavnom námestí a pri Slovenskej národnej rade za vlády Vladimíra Mečiara.
Éj, Slováci, Slováci.
1. Éj, Slováci, Slováci, národ z popod Tatry, či ty azda nevieš čo ti právom patrí. 2. Éj Slováci, Slováci, národ pracovitý, vždy pod cudzím jarmom, už na to zvyknutý.
3. Éj, Slováci, Slováci, teraz hore hlavy, dosť už bolo jarma, dosť už bolo hany.
4. Éj, reč naša slovenská, v ľúbozvučnom hlase, nech uznávaná, šírim svetom nesie, šírim svetom nesie.
5. Éj, veď by sa aj niesla, kto že jej v tom bráni, či ten ĽUD Slovenský, éj a či moci páni a či moci páni.
Nemyslel som si, že bude treba v demokracii spievať tákéto piesne, ale asi to tak vyzerá, že to bude treba a bolo by načase aby VLÁDA a PARLAMENT urobili v tomto poriadok.
1.4.2015 11:42 | Adrian Minarovic
1.4.2015 07:00 | Marian Polak
Dakujeme vladam tejto krajiny, ze ju nestale vykradaju, ze obcan, dobro krajiny a prosperita nasej spolocnosti je to posledne, co ich zaujima. Verim, ze raz ti uboziaci pochopia, ze im po celom ich zivote neostalo nic ine, ako bezcenne peniaze a premarneny zivot.
31.3.2015 19:51 | Tomáš Diabelko
Nechcem aby zanikla ľudová hudba!
31.3.2015 18:55 | Vlado Putš-Paľáč
Naši zlatý zákonodarci,už nám zakážete aj produkciu na tradičných hud.nástrojoch,ktoré dedíme s pokolenia na pokolenie a myslíte si,že budeme hrať ako v budete pískať??? Tak takú ešte nehrali!!! Národ si svoju pieseň nedá vziať!Aj keď SOZA bude z armády postavená !!!
31.3.2015 16:45 | Ondrej Tatliak
Autorsky a zakon na ochranu dusevneho vlastnictva skodia prirodzenemu rozvoju civilizacie. Clovek mimo spolocnost nic nevymysli. Co vymysli to patri spolocnosti. Bodka.
31.3.2015 11:17 | mgr. Jozef Abrahamovsky
Folklor a ludove umenie vznikalo spontanne. Tato spontannost je podla mna jednou z urcujucich podmienok folkloru, to nemoze byt nic umele alebo koordinovane, ci dokonca vopred naplanovane. Ak ma zostat folklor folklorom, nemozno ho takto zvazovat. A ak niekto pozna autora napr. pesnicky Goralu cy ci ne zal, nech ho nahlasi do SOZA.
31.3.2015 09:41 | Michal Pagac
Mame azda najbohatsiu tradicnu ludovu kulturu na svete, co dedinka to ina vysivka, iny kroj, ina melodia, iny tanec. A nasa vlada sa rozhodne, ze namiesto podporovania a udrzovania nasich vlastnych tradicii na ktore by sme mali byt vo svete hrdi, bude tryznit, zdierat tych, ktori sa o sirenie folkloru staraju ? Kradnite, zbijajte inde, ale ludovu hudbu nechajte na pokoji !! Vasi stari rodicia sa musia v hrobe otacat. Citim sa ako v rozpravke Pysna princezna, kde si uz clovek nemohol ani zaspievat bez toho aby mu to dovolil kral...
NAROD BEZ KULTURY NIE JE NARODOM !
» Vaše reakcie (22)